kardosdrur/scandi-wiki huggingface dataset:
Jørgen Stegelmann

Jørgen Krøyer Stegelmann (født 18. juli 1925 i København, død 25. marts 1999) var en dansk forfatter, teolog, lærer, skoleleder, filmkritiker og manuskriptforfatter.
Stegelmann blev student i 1944 og cand.theol. fra Københavns Universitet i 1951. Allerede inden var han blevet leder af Det danske Filmsamfunds kontor og lærer ved Krebs Skole. Han blev skolens bestyrer i 1955 og besad denne stilling indtil 1993, hvor han frivilligt overdrog posten. Interessen for film betød, at han i 1948 blev filmkritiker ved København og senere Dagbladet Information og Berlingske Tidende. Han var senere medredaktør på magasinerne Film Forum og Kosmorama og fra 1968 filmkonsulent ved Tv-biografen. Han prøvede selv kræfter som manuskriptforfater til filmen Giv Gud en chance om søndagen, der fik premiere i 1970 og skrev desuden en række bøger.

Jørgen Stegelmann var gift med Bodil Stegelmann, og far til Jakob Stegelmann.

Bibliografi 
 Mathisen (1965)
 Attentatet (1971)
 Højt til vejrs gik Dannebrog (festskrift til Krebs Skole, 1972)
 Hvem er hvem hos Holberg? (1974)
 Mit livs topografi (erindringer, 2000). Hans kone Bodil Stegelmann har redigeret manuskriptet og skrevet et efterskrift.

Eksterne henvisninger

Referencer 

Selvbiografer fra Danmark
Skolefolk fra Danmark
Manuskriptforfattere fra Danmark
Dansksprogede forfattere fra Danmark
Personer i Kraks Blå Bog (afdøde)
Krebs' Skole

Krebs' Skole er en privatskole beliggende på Stockholmsgade i Østervold-kvarteret i København. Skolen har ca. 400 elever fordelt på 20 klasser fra 0. til 9. klassetrin.

Historie 
Skolen blev grundlagt 15. august 1872 af Conrad Krebs som forberedelsesskole til Metropolitanskolen. Siden 1878 har den haft adresse på Stockholmsgade i en bygning tegnet af Charles Abrahams. I modsætning til mange andre privatskoler er Krebs' Skole ikke tilknyttet særlige pædagogiske retninger, men bestræber sig på at give eleverne et solidt bogligt fundament. Lærerne har metodefrihed. Skolen har en række traditioner, bl.a. er hver klasse opkaldt efter en kendt person i dansk kulturhistorie.

Skolen har udover klassernes navne mange gamle traditioner bl.a. "griseslagtningen" i december og "svendeprøven" for førsteklasserne.

Kongelige elever 
 Kronprins Frederik (1974–1981)
 Prins Joachim (1974–1982)
 Prins Nikolai (2004–2014)
 Prins Felix (2008–2018)

Klasser

Referencer

Eksterne henvisninger 
 Krebs' Skoles hjemmeside

Etableret i 1872
Privatskoler i Danmark
Østerbro
Conrad Krebs

Conrad Peter Julius Krebs (2. juli 1809 i København – 13. november 1880 smst.) var en dansk titulær professor, rektor og skoleleder.

Krebs blev student i 1826 fra Horsens lærde Skole og cand.mag. fra Københavns Universitet i 1834. Samme år blev han inspektør ved Metropolitanskolen og timelærer samme sted i 1837. Han blev adjunkt i 1846, overlærer i 1858 og rektor i 1867. I 1872 oprettede han en såkaldt forberedelsesskole til Metropolitanskolen, der eksisterer i dag under navnet Krebs' Skole. Han blev udnævnt til Ridder af Dannebrog 1867 og titulær professor i 1877. 

Han er begravet på Assistens Kirkegård.

Eksterne henvisninger 
 

Skolefolk fra Danmark
Titulære professorer fra Danmark
Personer i Dansk Biografisk Leksikon
Danskere i 1800-tallet
Personer fra København
Riddere af Dannebrog
Skindergade (København)

Skindergade er en gade i Indre By, København. Den strækker sig over ca. 400 m fra Købmagergade i nordøst til Gammeltorv i sydvest.

Historie 
Gadens navn har rødder tilbage til 1400-tallet, hvor den var hjemsted for flere skindhåndværkere – remsnidere, pungmagere, sadelmagere og handskemagere. 

I 1530'erne flyttede man slagterboderne fra Købmagergade til Skindergade, som i en overgang kom til at hedde Slagterboderne, indtil man til sidst fik dem flyttet til Vesterbro.

Bygninger 
Pressens Hus holder til i nr 5-7. Kunstnerkollegiet holder til i nr 34.

På nr 44 findes en mindesmærke over seks medlemmer af modstandsgruppen Holger Danske, som 26. februar 1945 blev arresteret i bygningen af Gestapo og henrettet 17. marts i Ryvangen: HANS BRAHE SALLING / SVEND BORUP JENSEN / LEO CHRISTENSEN / GEORG STOUGAARD / JØRN ANDERSEN / OLE MOSOLFF / KAJ OHLSEN, medlemmer af "Skindergade-gruppen". Gruppeføreren Kai Georg Gotfred Hansen blev også arresteret, men klarede som den eneste at bluffe sig fri, mens Lis Mellemgaard reddede livet fordi hun da var sengeliggende med halsbetændelse. Gruppen havde siden 1943 holdt til i urmagerforretningen i Skindergade 44. De vidste, at forretningen var under opsyn; men ifølge Mellemgaard var de alligevel skødesløse med sikkerheden. Danske hipofolk arresterede om morgenen 26. februar urmageren, satte sig i baglokalet og overmandede frihedskæmperne, efterhånden som de ankom. De blev kørt til Politigården, banket til uigenkendelighed og fængslet. Syv af dem blev efterfølgende dømt til døden og henrettet.

Noter

Eksterne henvisninger 

Gader i Indre By (København)
Reinholdt W. Jorck

Carl Reinholdt Waldemar Jorck (13. december 1832 i Gammel Mønt, København – 25. december 1909) var en dansk erhvervsmand.

Jorck kom efter endt skolegang i lære som bager i faderens bageri og en tilknyttet sukkervarefabrik. Han overtog senere ledelsen af en mindre provinsforretning. I 1862 etablerede han eget grossererfirma i Løngangstræde under navnet Reinholdt W. Jorck. Efterhånden opgav han sukkervarer til fordel for diverse specialiteter – krydderier, sojaolie og vin. I 1877 købte han en hjørnegrund i Frederiksborggade og opførte her en ejendom med lejligheder og butikker samt lager for virksomheden. Senere opgav han helt kolonialforretningen til fordel for ejendomsbranchen, hvor han ombyggede ejendomme på Strøget, bl.a. Tuteins Gård. Fra 1892 til 1896 opførte han bygningen i passagen i Vimmelskaftet, der i dag kendes som Jorcks Passage. Bygningen husede bl.a. KTAS og senere DR.

Jorck er begravet på Assistens Kirkegård i København. En søn, overretssagfører Knud Jorck, stiftede 4. april 1936 Reinholdt W. Jorck og Hustrus Fond til minde om faren.

Kilder 
 Levnedsbeskrivelse

Eksterne henvisninger 
 

Erhvervsfolk fra Danmark
Danskere i 1800-tallet
Personer fra København
Grosserere fra Danmark
GuldBageren

GuldBageren er en frivillig kæde af bagerforretninger i Danmark. 

Kæden blev etableret i 1988 og består pr. 2009 af 150 bagerier over hele landet.

I 2005 og 2006 blev kæden af Dagbladet Børsen kåret til Gazellevirksomhed.

Fra januar 2009 sponsorerer GuldBageren damehåndboldligaen, der derfor også kaldes GuldBageren-Ligaen.

I 2015 var kæden tæt på at gå konkurs, men på et ekstraordinært møde skød over 40 bagermestre hver 20.000 kr. i den slukne fælleskasse, mens 14 valgte at forlade kæden.

I 2018 er der 17 bagerier over hele landet.

Eksterne henvisninger
 GuldBagerens hjemmeside

Etableret i 1988
Bagerbutikskæder i Danmark
NorgesGruppen

NorgesGruppen ASA er en norsk grossist- og detailvirksomhed, der bl.a. ejer SPAR-butikkerne i Norge, supermarkedskæden Ultra og discountkæden Kiwi Minipris. I alt består NorgesGruppen af 1750 butikker. Virksomheden har en omsætning på over 80 milliarder NOK i 2016 og er med en markedsandel på knap 42,3 procent markedsledende på dagligvaremarkedet indenfor detailhandel i Norge.

Virksomheden blev grundlagt i 1994 af en gruppe større grossister.

Eksterne henvisninger 
 NorgesGruppens hjemmeside

Etableret i 1994
Virksomheder i Oslo
Detailvirksomheder fra Norge
Julie Grundtvig Wester

Julie Grundtvig Wester (født den 8. august 1991) er en dansk skuespiller. Hun startede som børneskuespiller i Oskar og Josefine, men nu er hun mere i de alvorlige roller. Hun er mest kendt for filmtrilogien Tempelriddernes skat.

Filmografi 

 Oskar og Josefine (2005) – Pige med høfeber
 Tempelriddernes skat (2005) – Katrine
 Tempelriddernes skat II (2007) – Katrine
 Cecilie (2007) – Camilla Simonsen
 Tempelriddernes skat III (2008) – Katrine
 En forelskelse 2009 – Melissa
 Se min kjole (2009) – Stef
 Skyskraber (2010)
 Robin (2017)

Eksterne henvisninger 
 

Skuespillere fra Danmark
Malou Reymann

Malou Leth Reymann (født den 27. februar 1988) er en dansk filminstruktør og manuskriptforfatter. Hun vandt VPRO Big Screen Award fra Rotterdam International Film Festival i 2021 og Dreyer Prisen 2021, begge for filmen En helt almindelig familie.

Reymann har en baggrund som skuespiller og havde sin debut i tv-serien Ørnen. Udover sin skuespil-karriere har hun også gjort sig bemærket som instruktør (debut: Maskebal) og stilfotograf på flere mindre projekter. Reymann læser litteraturvidenskab på Københavns Universitet.

I 2008 var hun med til Cannes Filmfestival som Danmarks repræsentant i Prix de la Jeunesse, et projekt med i alt 27 unge europæiske talenter.

Malou Leth Reymann var nomineret til årets Bodil 2010 for bedste kvindelige hovedrolle og årets Robert 2010 for bedste kvindelige birolle. Begge nomineringer var for rollen som Barbara i Hella Joofs spillefilm Se min kjole. Reymann har desuden været med i New Danish Screen-novellefilmene Liv og Ung mand falder, som begge vandt en Robert i henholdsvis 2007 og 2008.

Filmografi

Instruktør 
Spillefilm:
 En helt almindelig familie (2020)
 Ustyrlig (2022)
Kortfilm:
 Maskebal (2008)
 13 (2010)
 Dem man elsker (2012)
 Seksten en halv time (2013)
 Afvej (2015)

Skuespiller

Spillefilm
 Hvid nat (2007) – Malene
 Ung mand falder (2007) - Irene
 Applause (2009) 
 Se min kjole (2009) – Barbara
 Vanvittig forelsket (2009) – Veninde
 Dirch (2011) – Bente Askjær.

Tv-serier
 Ørnen, afsnit 4, 12, 17, 18 (2004 – 2006)
 Klovn, sæson 4, afsnit 1 (2005)
 Den 2. side (2010)
 Broen,  afsnit 9. 2011

Noter

Eksterne henvisninger 
 

Skuespillere fra Danmark
Kvindelige filminstruktører fra Danmark
Chris Sharpe

Chris Sharpe (født 21. september 1981) er en fodboldspiller fra Australien der fungere som 3. målmand for Major League Soccer klubben Colorado Rapids og træner på deres fodboldakademi.

Fodbold karriere

Australien og England 
Allerede som juniorspiller forlod Sharpe den sydlige halvkugle og søgte til England for at blive en bedre målmand. Han spillede for ungdomshold hos Aston Villa og Blackburn Rovers indtil han i 2000 skrev sin første professionelle kontrakt. Dette blev med klubben Southampton i Sydengland. Året efter tog han til hjemlandet Australien hvor han spillede i 4 sæsoner inden turen i 2005 igen gik til England, og denne gang den lille klub Chesterfield FC som dengang spillede i den næstbedste engelske række League One. Her blev det til en halv sæson inden turen gik til Danmark og Fyn.

Danmark 
Den 2. marts 2006 underskrev Chris Sharpe en kontrakt med den fynske klub B 1909 der på dæværende tidspunkt spillede i 2. division Vest og sluttede som nummer 14 i divisionen og lige nøjagtig undgik nedrykning til Danmarksserien. Kontrakten var gældende for resten af forårssæsonen. 

I august 2006 gik turen til Midtjylland og Viborg FF som manglede back-up for de 2 andre målmænd i truppen John Alvbåge og Kristian Kirk. Denne kontrakt var kun gældende fra 15. august 2006 til 31. december samme år og han opnåede ingen kampe i Superligaen for holdet.

Efter juleferie hjemme i Sydney, kom han i januar 2007 tilbage til dansk fodbold. Det var træner Henrik "Store" Larsen der manglede en målmand i 1. divisions klubben Køge Boldklub, efter at Nenad Novaković var blevet solgt til OB. Sharpe underskrev en 6. måneders kontrakt den 17. januar 2007 med den sjællandske klub. Han blev 1. målmand og nåede at spille de 4 første kampe for topholdet, inden han blev skadet i en kamp mod Brabrand.
Selvom klubben og spilleren havde snakket om at forlænge kontrakten blev det ikke til noget, og Chris Sharpe forlod Danmark og dansk fodbold 15 måneder efter sin ankomst da kontrakten med Køge udløb den 31. juni 2007.

USA 
Herefter gik turen til USA og den amerikanske Major League Soccer klub Colorado Rapids som han kom til i sommeren 2007.

Referencer 

Fodboldspillere fra Australien
Fodboldspillere fra Southampton F.C.
Fodboldspillere fra Chesterfield F.C.
Fodboldspillere fra B1909
Fodboldspillere fra Viborg FF
Fodboldspillere fra Køge Boldklub
Fodboldspillere fra Colorado Rapids
Bülow

Bülow har flere betydninger:

Områder i Mecklenburg-Vorpommern:
 Bülow (ved Crivitz), et område i Landkreis Parchim forvaltet af Amt Crivitz
 et område i kommunen Gutow i Landkreis Güstrow
 et område i kommunen Schorssow i Landkreis Güstrow
 et område i kommunen Königsfeld i Landkreis Nordwestmecklenburg

Andet:
 Bülow (adelsslægt) – en tysk-dansk adelsslægt og medlemmer af denne

Se også:
 Bülow-fuglen (Pirol)
 Bulow
Tal R

Tal Rosenzweig, kendt som Tal R (født 1967 i Israel) er en dansk kunstner, der bor og arbejder i København. Som 1-årig flyttede han med sin familie til Danmark. 

Han dimitterede fra Det Kongelige Danske Kunstakademi i 2000 og har udstillet i flere storbyer verden over.

Tal R har været med til at udsmykke Operaen, hvor han har lavet maleriet i loftet i Takkelloftets foyer.

Daniel Dencik har lavet en film om Tal R med titlen Tal R: The Virgin.

Privat 
Han har været gift med kunstneren Evren Tekinoktay, som han blev skilt fra i 2015. Han blev gift med modellen Emma Leth
i 2018.

Referencer

Eksterne links 

 Udvalgte værker af Tal R, biografi og soloudstillinger
 The moon above Copenhagen. Interview med Tal R Video af Louisiana Channel
 

Kunstnere fra Danmark
Malere fra Danmark
Modtagere af Eckersberg Medaillen
Danskere i 2000-tallet
Jøder fra Danmark
Personer i Kraks Blå Bog
Holger Seebach

Holger Seebach (født 17. marts 1922 i Aarhus, død 30. august 2011 i Odense) var en dansk fodboldspiller.

Seebach begyndte at spille fodbold i B 1913 og skiftede til OB fra begyndelsen af 1942; i 1945 skiftede han til AB, hvor han spillede frem til 1956. Han var angriber og kendt som "altid-god-for-et-mål" Seebach. Han vandt fire danske mesterskaber med AB.

Seebach debuterede på det danske landshold som 25-årig i 1947 i en udekamp mod Norge. Han var med på "Bronzeholdet" ved OL 1948 i London og spillede kvartfinalen mod , som Danmark vandt 5-3, samt semifinalen mod , som svenskerne vandt 4-2, og her scorede Seebach det første danske mål. Han blev dermed den første dansker, der scorede på Wembley; den næste var Allan Simonsen i 1983. Sverige vandt senere guld efter finalesejr over , mens Danmark (uden Seebach) vandt bronze med en 4-2-sejr over . Han var igen med ved OL 1952 i Helsinki, hvor han spillede alle Danmarks tre kampe og scorede i alle disse.

Han spillede sin sidste landskamp i 1953, hvor han scorede de to første mål i Danmarks 4-0-sejr over Island i Idrætsparken. Han fik i alt 17 kampe og scorede 9 mål i landsholdstrøjen.

Holger Seebach er i familie med musikerne Tommy Seebach og hans sønner Nicolai og Rasmus Seebach. Rasmus Seebachs søn, Holger, er opkaldt efter fodboldspilleren.

Referencer

Eksterne henvisninger 
 

Fodboldspillere fra Danmark
Fodboldspillere fra Akademisk Boldklub
Personer fra Odense
Personer fra Aarhus
Olympiske bronzemedaljevindere fra Danmark
Medaljevindere fra Danmark ved sommer-OL 1948
Deltagere for Danmark ved sommer-OL 1952
Hans von Obstfelder

Hans von Obstfelder (6. september 1886 – 20. december 1976) var en tysk infanterigeneral, som gjorde tjeneste i 2. verdenskrig.
  
Von Obstfelder startede sin militære løbebane i 1906 som fænrik i 32. infanteriregiment. Ved starten på 1. verdenskrig var han premierløjtnant og kom til Vestfronten. Da krigen sluttede var han kaptajn og blev overført til Reichswehr. Efter at han var blevet major 1. februar 1926 og oberstløjtnant i 1930 blev han i 1933 udnævnt til oberst. Efter forskellige poster inden for Wehrmacht blev han generalmajor og chef for 3. infanteridivision. Under felttoget i Polen (1939) overtog han ledelsen af 28. infanteridivision. Under slaget om Frankrig blev han 1. juni 1940 forfremmet til general af infanteriet og ledede med held 29. korps. Korpset blev senere flyttet til Slovakiet og underlagt Pansergruppe 1.

Under felttoget i Rusland blev han den 27. juli 1941 tildelt Jernkorsets Ridderkors. Efter fremstødet til Kaukasus fulgte i 1943 tilbagetrækningskampe ved Mius. Trods svære tab kunne korpset holde den Røde Hær stangen, hvilket førte til at von Obstfelder den 7. juni 1943 fik egeløv til sit ridderkors.

I 1944 blev en del af hans korps tilintetgjort i Falaise-lommen. For svære afværgeslag fik von Obstfelder den 5. november 1944 sværd til ridderkorset. Som kommanderende general for 7. armé kom han sammen med sin enhed i amerikansk krigsfangenskab efter kapitulationen den 4. maj 1945. I tiden herefter og indtil hans løsladelse i august 1947 fungerede han som forbindelsesofficer til 12. amerikanske armégruppe.

Indtil sin død levede han tilbagetrukket i Wiesbaden, hvor han døde den 20. devember 1976.

Udmærkelser 
 Jernkorset (1914) 1. og 2. klasse
 Hanseatenkreuz Hamburg 
 Ritterkreuz II. Klasse des Hausordens vom Weißen Falken med sværd 
 Ritterkreuz I. Klasse des Sachsen-Ernestinischen Hausordens med sværd 
 Wehrmacht-Dienstauszeichnung 1. til 4. klasse
 Hængsel til jernkorset 1. og 2. klasse
 Jernkorsets ridderkors med egeløv og sværd
 Ridderkors (27. juli 1941)
 251. Egeløv (7. juni 1943)
 110. Sværd (5. november 1944)
 Deutsches Kreuz i guld (21. april 1943)

Referencer 

 Berger, Florian (2000). Mit Eichenlaub und Schwertern. Die höchstdekorierten Soldaten des Zweiten Weltkrieges. Wien, Austria: Selbstverlag Florian Berger. .
 Fellgiebel, Walther-Peer (2000). Die Träger des Ritterkreuzes des Eisernen Kreuzes 1939-1945. Friedburg, Germany: Podzun-Pallas. .
 Patzwall, Klaus D. and Scherzer, Veit. Das Deutsche Kreuz 1941 – 1945 Geschichte und Inhaber Band II. Norderstedt, Germany: Verlag Klaus D. Patzwall, 2001. .

Eksterne kilder 
 Hans von Obstfelder @ Lexikon der Wehrmacht

Generaler fra Tyskland
Modtagere af Jernkorset
4'33"

4'33" er et stykke minimalistisk musik lavet John Cage.

Stykket består i sin enkelhed af 3 satsers pause med en samlet varighed af 4 minutter og 33 sekunder. Musikken er så at sige det der opstår af lyde i de 4 minutter og 33 sekunder stykket opføres. Det er komponeret i 1952 og værket kan opføres af alle sammensætninger af musikinstrumenter.

Nogle år før Cage havde Victor Borge udgivet Unstarted Symphony.

Ekstern henvisning 
 John Cage: 4'33" yoytube

Kompositioner af John Cage
Minimalistisk musik
Værker fra 1952
Dj Beatnik

DJ Beatnik er navnet på en odenseansk DJ og musikproducer som også går under det borgerlige navn Askan Thomas Thygesen. DJ Beatnik har fungeret som producer og DJ i en lang række år, og har i den tid produceret for Tha Usual Suspectz, Sp-K, TJ og mange flere. Han fungere fast som DJ hos Cafe Kræz og Alibi i Odense, og er hus DJ for rapgruppen Fler Farver og rapperen Bare Endnu En Mathies. 

Til GetDown 2009 i store VEGA hvor der blev holdt Dm I Mix kom DJ Beatnik på en andenplads hvor han slog DJ Needlesplit men sejren gik til DJ Credit. I øjeblikket fungerer DJ Beatnik, som elementet SCRATCH/TURNTABLSIM i gruppen Genlyd

ATMC 

Før DJ Beatnik for alvor blev aktiv i DJ miljøet var han som rapper og producer medlem af rapgruppen ATMC sammen med Mendez. Gruppen nåede aldrig berømmelse, men havde et mindre odenseansk hit ved navn "Jungle Weed" som bl.a. blev spillet på Arkaden.

Eksterne henvisninger 

 
 www.djbeatnik.dk

Hiphoppere fra Danmark
Dj's fra Danmark
Ringsted Kloster

Ringsted Kloster var et kloster i Ringsted. Det blev oprettet i 1000-tallet af biskop Svend Nordmand og var i middelalderen et betydeligt benediktinerkloster. Efter Reformationen blev det lensmandsbolig, men nedbrændte 1806. Blot klosterkirken, Sankt Bendts Kirke, er i dag bevaret.

Klostre i Danmark
Kloster
Paul Bergsøe Kollegiet

Paul Bergsøe Kollegiet er et kollegium i Søllerød nord for København. Hovedparten af beboerne er studerende på DTU, 68% pr. 1. januar 2012.

Kollegiet er opført i 1966-67 som en selvejende institution, og er derfor omfattet af bekendtgørelse 666 "Bekendtgørelse om organisation af ungdomsboliger, der er opført med offentlig støtte" af d. 7/09/1991. Kollegiet har fra år 2001 ansat Polyteknisk KollegieSelskab (PKS) til at udføre den daglige administration. 

Kollegiet er opkaldt efter den danske fabrikant, civilingeniør og Dr. techn Paul Bergsøe (1873-1963), og er bygget på Paul Bergsøes ejendom Kofoedsminde. 

Kollegiet består af 16 blokke i 2 etager og har i alt 352 enkeltværelser, 31 dobbeltværelser og 32 fælleskøkkener. Alle værelser har eget bad og toilet. Faciliteterne på kollegiet inkluderer et  vaskeri og en fællesbygning med bar, festsal, mødelokale og gæsteværelse. Kollegiet består udover ungdomsboliger også af en inspektørbolig, et skovareal og en sø. Derudover er kollegiet i besiddelse af Kofoedsminde (bygningen), som var Paul Bergsøes residens fra 1916 til hans død i 1963. I sin tid på Kofoedsminde gjorde Paul Bergsøe et stort arbejde for at tilplante og få fredet arealerne omkring ejendommen, bl.a. i samarbejde med fabrikant Hempel fra Vaterlunden.

Eksterne referencer
 Kollegiets hjemmeside

Kollegier i Danmark
Søllerød
Ingeniør-kollegierne
Etableret i 1967
Kaspar Bonnén

Kaspar Kaum Bonnén (født 30. august 1968 i København) er en dansk billedkunstner.

Han begyndte på  Det Kongelige Danske Kunstakademi i 1993 og fik afgang i 1999. Han har lavet en del samarbejde med kunstnerne Tal R og Fos. Han har også udgivet flere digtsamlinger på Borgen.

Hans billeder hænger på ARoS Aarhus Kunstmuseum (Aarhus), Statens Museum for Kunst (København), Arken (Ishøj) og Sammlung Essl (Klosterneburg, Østrig).
Desuden har han malet nogle af de malerier, der hænger i Operaen på Holmen.

Udgivelser 
Vælg alt (digte, Gyldendal, 1997)
Det nye kvarter (digte og tekster, Borgens Forlag, 1999)
Træning – øvelser for rum (digte, Borgens Forlag, 2000)
Inventarium (digte, 2001)
Arkitektur & andre værelser vi kan bygge sammen (tekster, Borgens Forlag, 2005)
Skabelser (digte, tekster, 2010)
ind til min mor (roman, Forlaget Vandkunsten, 2016)

Referencer

Eksterne henvisninger 
 Kaspar Bonnéns hjemmeside
 

Kunstnere fra Danmark
Malere fra Danmark
Modtagere af Eckersberg Medaillen
Danskere i 2000-tallet
Personer fra København
Personer i Kraks Blå Bog
Digtere fra Danmark
Freaky Friday (film fra 2003)

Freaky Friday er en komedie fra 2003, der er instrueret af Mark Waters og manuskriptet skrevet af Heather Hach. Filmen er baseret på en bog med samme navn af Mary Rodgers. Den havde dansk premiere 25. december 2003.

Handling 

Tess og Anna Coleman er mor og datter. De har et ret anstrengt forhold til hinanden, de kan ikke forstå hendes andens liv. Anna bliver drillet på groveste vis af Dottie Robertson, som Annas mor, Tess, tror er en lille englebasse, og får derfor ballade pga. hende. Anna kan ikke forstå sin mors arbejde, hun mener det er et rigtig let arbejde, og kan ikke forstå hvorfor hun er så stresset.
Så til en familiemiddag på en kinesisk restaurant begynder de at skændes udenvidere, derfor en kinesisk dame med en spåkage. De går hver til sit og læser deres spådom højt. Næste dag vågner Tess op i Annas krop og Anna op i Tess krop. De beslutter sig for at Tess går i skole i Annas krop og Anna i Tess krop... opfører sig helt flippet. Og det kan kun gå galt da Tess har en kæreste, Ryan, og Anna forelskelse, Jake, beslutter sig for, at gå til næste level.

Medvirkende 
 Tess Coleman – Jamie Lee Curtis
 Anna Coleman – Lindsay Lohan
 Ryan – Mark Harmon
 Bedstefar – Harold Gould
 Jake – Chad Michael Murray
 Harry Coleman – Ryan Malgarini
 Maddie – Christina Vidal
 Peg – Haley Hudson

Eksterne henvisninger 
 

Film baseret på bøger
Amerikanske film fra 2003
Komediefilm fra USA
Engelsksprogede film
Pieter Feith

Pieter Cornelis Feith (født 9. februar 1945 i Rotterdam, Holland) er en hollandsk diplomat, der i øjeblikket arbejder for European Union Special Representative (EUSR) i Kosovo.

Feith blev i 1970 kandidat i statskundskab fra Université de Lausanne.

Diplomater fra Nederlandene
Personer fra Rotterdam
Tab

Tab har flere betydninger:

Tab (psykologi) – det at miste noget
Tabulatortast –
Tabulatur –